ai4bharat/Pralekha huggingface dataset:
وزارت ماہی پروری، مویشی پروری و ڈیری
جناب پرشوتم روپالانے ایل ایس ڈی کو کنٹرول کرنے سے متعلق انتظامات پر تبادلہ خیال کیا
پنجاب اور ہریانہ کے ساتھ اس جائزہ میٹنگ میں مویشیوں کے لئے ویکسین کی دستیابی کے بارے میں تبادلہ خیال کیا گیا
ماہی پروری، مویشی پروری اور دودھ کی صنعت کے مرکزی وزیر جناب پرشوتم روپالا نے آج چنڈی گڑھ میں پنجاب کے مویشی پروری ، ماہی پروری، ماہی گیری اور دودھ کی صنعت کے وزیر جناب لال جیت سنگھ ٹھکر کے ساتھ ایک جائزہ میٹنگ کی ۔ جناب روپالا نے ہریانہ کے ماہی گیری،مویشی پروری اور دودھ کی صنعت کے وزیر جناب جے پرکاش دلال اور ہریانہ گئوسیوا آیوگ اور ہریانہ کے مویشی کے فروغ سے متعلق بورڈ کے چیئر پرسن حضرات سے بھی علیحدہ سے میٹنگ کی اور ریاستی سرکار کی جانب سے مویشیوں میں گٹھلیوں کی بیماری، اس کی روک تھام، ویکسین کی دستیابی اور اس کے بندوبست کی غرض سے کئے جانے والے انتظامات کا بھی جائزہ لیا گیا ۔
جناب روپالا نے کہا کہ ان ضلعوں میں جہاں گٹھلیوں کی بیماری سے مویشی زیادہ متاثر ہیں وہاں سب سے پہلے رنگ ٹیکہ کاری کا کام کیا جانا چاہئے تاکہ دوسرے اضلاع میں اس بیماری کے پھیلاؤ کو روکا جاسکے۔ انہوں نے یہ بھی کہا کہ زمینی سطح پر کوششیں کی جانی چاہئیں اوراس کے لئے اس بیماری سے متاثرہ جانوروں کو الگ تھلگ رکھے جانے کی ضرورت ہے تاکہ دوسرے جانور اورمویشی اس بیماری سے محفوظ رہ سکیں ۔
مرکزی وزیر کو مطلع کیا گیا کہ اب تک ہریانہ کے 8 ضلع ا س بیماری سے مبرا ہیں کیو ں کہ ان ضلعوں میں اس بیماری کا ایک کیس بھی درج نہیں ہوا ہے ۔ انہوں نے ریاستی سرکار کو ہدایت کی کہ وہ مرکزی حکومت کی جانب سے جاری رہنما ہدایات پر عمل کرے تاکہ اس بیماری کو مزید پھیلنے سے روکا جاسکے ۔
اس کے علاوہ ریاست بھر میں بکریوں کی چیچک کے ٹیکے کی قیمت میں یکسانیت کے بارے میں بھی تبادلہ خیال کیا گیا۔ جناب روپالا نے یقین دلایا کہ اس سلسلے میں ضروری کارروائی کی جائے گی۔ ویکسین کی خاطر خواہ مقدار میں مانگ کے بارے میں مرکزی وزیر نے عندیہ دیا کہ محکمہ، ویکسین تیار کرنے والے اداروں کے را بطہ میں ہے تاکہ دونوں ریاستوں کی ضروریات کو پوراکرنے کی غرض سے و یکسین کی تیاری میں اضافہ کیا جاسکے ۔
مرکزی وزیر نے بیمارجانوری کے لئے الگ تھلگ رکھنے سے متعلق سہولتیں تیار کرنے پر زوردیا ۔ انہو ں نے بیمار جانوروں کے لئے جزوی بوٹیوں سے بنی ہربل اور ہومیو پیتھک دوائیں استعمال کرنے پر زور دیا ۔ اس کے علاوہ اس بیماری کو پھیلنے سے روکنے کی غرض سے مرکزی حکومت کے ذریعہ جاری کی گئیں رہنما ہدایات کے مطابق دیگر اقدامات کے بارے میں بھی تفصیلات غوروخوض کیا گیا ۔ وزیر موصوف نے ہریانہ میں ماہی پروری اور مویشی پروری محکموں کی دیگر اسکیموں کی پیش رفت کابھی جائزہ لیا ۔
وزارت دفاع
تعیناتی مشن-آئی این ایس تابر
نئی دہلی،22ستمبر؍2021:
دوست ممالک کے ساتھ فوجی تعاون بڑھانے کی سمت میں ہندوستانی بحریہ کے جہاز آئی این ایس-تابرکو 13جون 2021ء سے تین مہینے سے زیادہ وقت تک بین الاقوامی پانی میں تعینات کیا گیا تھا۔ تعیناتی کے دوران اس نے یوروپ اور افریقہ کے 9ملکوں میں تقریباً 20,000بحری میل کا سفر کرتے ہوئے 11 پورٹ کال کئے۔ تمام بندرگاہوں پر مقامی حکام نے جہاز کا گرم جوشی سے استقبال کیا اور کئی مقامی اہم شخصیات نے اس کا دورہ بھی کیا۔
جہاز کے بندرگاہوں کے اس سفر میں میزبان ممالک کے ساتھ متعدد سماجی اور کاروباری نوعیت کی بات چیت ہوئی۔جہاز نے سمندر میں غیر ملکی بحری افواج کے ساتھ 12عدد بحری شراکت داری کی مشق بھی کی۔اِن میں روائل نیوی کے ساتھ مشق کونکن 21 اور روسی بحریہ کے ساتھ مشق اندر-نیوی 21 جیسے اہم باہمی مشق بھی شامل تھے۔ اِن مشقوں میں متعدد نوعیت کی فوجی مہم کو شامل کرتے ہوئے وسیع اور کثیر رُخی صلاحیت سازی شامل تھی۔مانا جاتا ہے کہ اِن مشقوں میں حصہ لینے والی بحری فوجوں کے درمیان بین-کارروائی صلاحیت میں اضافہ کیا ہے اور ضرورت پڑنے پر مشترکہ بحری تشویس اور خطرات کو دور کرنے کےلئے وہ آسانی سے کام کرسکتی ہیں۔ان میں سے کچھ مشقیں صرف علامتی تھیں۔ جیسے کہ روائل نارویجین بحریہ ، دی الجیرین بحریہ اور دی سوڈانی بحریہ کے ساتھ ہونے والی مشقیں۔
آئی این ایس تابر نے روس کے سینٹ پیٹرس برگ میں روسی بحریہ کی 325ویں سالگرہ کی تقریب میں بھی حصہ لیا۔ نیول اسٹاف کے سربراہ ایڈمرل کرم بیر سنگھ بھی اس تقریب میں شامل ہوئے۔
اس آپریشنل تعیناتی کے کامیابی کے ساتھ پورا ہونے کے بعد آئی این ایس تابر کو اب عدن کی خلیج اور خلیج فارس میں گشت کے لئے تعینات کیا گیا ہے۔
کیپٹن مہیش منگی پوری، کی کمان میں آئی این ایس تابر ایک اسٹیلتھ فریگیٹ ہے اور اس میں 300 کریو کا گروپ ہے۔مغربی بیڑے سے وابستہ اس نے پہلے خلیج عدن میں کاؤنٹر –پائریسی آپریشن میں بھی حصہ لیا تھا۔
وزیراعظم کا دفتر
وزیر اعظم نے مائیکروسافٹ کارپوریشن کے چیئرمین اور سی ای او ستیہ نادیلا سے ملاقات کی
وزیر اعظم جناب نریندر مودی نے مائیکرو سافٹ کارپوریشن کے چیئرمین اور سی ای او ستیہ نادیلا سے ملاقات کی اور کہا کہ ٹیکنالوجی اور اختراع میں بھارت کی جدوجہد ، تکنیک کی قیادت والی پیشرفت کے دور میں فروغ پا رہی ہیں۔
وزیر اعظم نے ٹوئٹ کیا؛
’’ستیہ نادیلا آپ سے ملاقات کرکے خوشی ہوئی، ٹیکنالوجی اور اختراع میں بھارت کی جدوجہد ، تکنیک کی قیادت والی پیشرفت کے دور میں فروغ پا رہی ہیں۔ ہمارے نوجوان اُن خیالات کے حامل ہیں جن میں کرۂ ارض کو تبدیل کرنے کے تمام امکانات موجود ہیں‘‘۔
۰۰۰۰۰۰۰۰۰۰۰۰۰۰۰۰
ش ح۔ اع ۔ را
U. No. 138
(
شمال مشرقی ریاستوں کی ترقی کی وزارت
بھارتی اور آسامی دونوں ذرائع ابلاغ میں ایک نئی نشاۃ ثانیہ کا ظہور ہورہا ہے جس میں خبریں شائع کرنے کے رجحان میں تیزی سے تبدیلی آرہی ہے اوراب ترقیاتی اور عوام پر مرکوز خبروں کو اہمیت دی جارہی ہے: ڈاکٹرجتیندر سنگھ
شمال مشرقی خطے کی ترقی  کے مرکزی وزیر مملکت  وزیراعظم کے دفتر ، عملے، عوامی شکایات، پنشن، ایٹمی توانائی اورخلا محکموں کے وزیرمملکت ڈاکٹر جتیندر سنگھ نے کہا ہے کہ سال 2014 ، بھارت کی تاریخ میں ایک اہم موڑ ثابت ہواہے جبکہ اس سے وزیراعظم نریندرمودی کے تحت زمینی سطح پر جمہوریت کے شدید تر ہونے کے ایک نئے باب کی آمد کااعلان ہوا ہے۔
انڈین انسٹی ٹیوٹ آف ماس کمیونی کیشن کے زیراہتمام ’’ آسام میں صحافت کے 175 سال‘‘ کے موضوع پر منعقد ایک سمینار سے خطاب کرتے ہوئے انہوں نے کہا کہ بھارتی اور آسامی دونوں ذرائع ابلاغ میں ایک نئی نشاۃ ثانیہ کا ظہور ہورہا ہے جہاں خبروں کی اشاعت کے عمل میں زبردست تبدیلی دیکھنے میں آرہی ہے اوراب ترقیاتی اور عوام پر مرکوز خبریں شائع کرنے کے رجحانات میں تیزی سے تبدیلی آرہی ہے۔ ڈاکٹر جتیندرسنگھ نے کہاکہ گزشتہ چند برسوں میں آسامی ذرائع ابلاع میں اب ترقیاتی خبروں جیسے شاہراہوں، پلوں، نئے ہوائی اڈوں، اندرونی آبی گزرگاہوں کی تعمیر وغیرہ کو زیادہ تر شہ سرخی بنایا جارہا ہے اوراب انتہاپسندی سےمتعلق تشدد کی خبروں کو اہمیت نہیں دی جاتی۔
ڈاکٹرجتیندر سنگھ نے کہا کہ یہ حسن اتفاق ہے کہ جب ہم آسام میں صحافت کے 175 سال مکمل ہونے کا جشن منارہے ہیں اس وقت بھارت بھی اپنے یوم آزادی کی تقریبات کے 75 ویں سال میں داخل ہورہا ہے۔ انہوں نے کہاکہ وزیراعظم نریندر مودی نے بھارت کی آزادی کے 75 سال مکمل ہونے کی تقریبات منانے کی غرض سے پانچ ستونوں کونامزد کیا ہے اور کہا ہے کہ یہ جد وجہد آزادی کے جذبے کے اظہار کا تہوار ہونا چاہئے اور اس میں ہمیں ان مجاہدین آزادی کی قربانیوں کو یاد کرنا چاہئے جنہوں نے اسے ممکن بنایا ہے۔ ڈاکٹر سنگھ نے ان تقریبات کو پانچ ذیلی تقریبات – جد وجہد آزادی – 75 سال مکمل ہونے کے موقع پر نظریات و خیالات – 75 سال مکمل ہونے پر حصولیابیاں – 75 سال مکمل ہونے پر اقدامات اور 75 سال مکمل ہونے پر عزائم – میں تقسیم کئے جانے کا حوالہ دیتے ہوئے کہا کہ یہ نظریات ہی ہیں جن سے اقدامات پر عمل ہوتا ہے اور اقدامات کے بغیر کوئی بھی حصولیابی نہیں ہوسکتی۔
ڈاکٹر جتیندر سنگھ نے کہاکہ اگلے پچیس سال سب سے زیادہ شاندار اور اہم واقعات سے پر مرحلے والے ہوں گے، جب بھارت ایک دوسرے کے قوانین اور روایات کو تسلیم کرنے والے ملکوں میں ایک صف اول کا ملک بن جائے گا اور شمال مشرقی خط اور خاص طور پر آسام نریندر مودی کے نئے بھارت کے طلوع ہونے میں ایک اہم کردار ادا کرے گا۔ انہوں نے کہاکہ آسام کے ساتھ شمال مشرقی بھارت، زندگی کے تمام پہلوؤں میں جدید ترین تبدیلیوں کے دہانے پر کھڑا ہے اور یہاں کی معیشت کے احیاء میں بانس ایک کلیدی کردار ادا کرے گا۔
آئی آئی ایم سی کے ڈی جی ڈاکٹر سنجے دویدی، آسام ٹریبیون کے ایگزکٹو ایڈیٹر جناب پرشانت جیوتی برواہ، پوروانچل پرہری ایگزکٹو ایڈیٹر جناب وشسٹ نارائن پانڈے اور معروف صحافی اور اسٹیٹ انفارمیشن کمشنر جناب سمدراگپتا کشیپ، پروگرام کے کنوینر پروفیسر ششوتی گوسوامی اور آئی آئی ایم سی کے تمام علاقائی سربراہ ، فکلٹی کے ارکان اور طلباء نے اس تقریب میں شرکت کی۔
اسٹیل کی وزارت
فولاد کے مرکزی وزیر نے کوئلہ گیسی فکیشن اور دیسی تکنالوجی کی ترقی کے لئے ایک ایکو نظام تیار کرنے کی اپیل کی؛ کوئلہ گیسی فکیشن کو فروغ دینے کے لئے شراکت داروں کے ساتھ غور وخوض کیا
نئی دہلی، 16 ستمبر 2021:
مرکزی وزیر فولاد، جناب رام چندر پرساد سنگھ نے آج یہاں فولاد صنعت ، مشاورت فراہم کار، سی ایس آئی آر- کانکنی اور ایندھن تحقیق کے مرکزی ادارے  جیسے شراکت داروں اور وزارت فولاد کے افسران کے ساتھ ایک میٹنگ کی صدارت کی۔ اس میٹنگ کا انعقاد ڈائرکٹ ریڈیوسڈ آئرن کے توسط سے فولاد پیداواریت میں کوئلہ گیسی فکیشن کے استعمال کے امکانات پر غورو خوض کرنے کے لئے کیا گیا۔
وزیر فولاد نے اندرونِ ملک کوئلہ گیسی فکیشن تکنالوجی کی ترقی کی ضرورت پر زور دیا جو اندرونِ ملک تیار شدہ کوئلے کے لئے موزوں ہے۔ جناب سنگھ نے شراکت داروں سے اس تکنالوجی کی ترقی کے لئے مل کر کام کرنے کی اپیل کی جسے فولاد کی صنعت کے ذریعہ سودمند طریقے سے استعمال کیا جا سکتا ہے اور جو درآمد شدہ کوئلے پر انحصار کو کرنے اور ’’آتم نربھر بھارت‘‘ کو بڑھاوا دینے میں مدد کر سکتا ہے۔
میٹنگ کے دوران موجودہ منظرنامے اور فولاد کے شعبے میں کوئلہ گیسی فکیشن کو فروغ دینے کے لئے آگے کی راہ پر بات چیت کی گئی۔ کاروباری طور پر دستیاب مختلف کوئلہ گیسی فکیشن تکنالوجیوں، ان سے وابستہ فوائد و نقصانات اور انڈین ہائی ایش نان کوکنگ کوئلے کے لئے ان کی مناسبت پر بات چیت کی گئی۔ کیمکلز، ایندھن، کھادوں ، وغیرہ جیسے مختلف شعبوں میں استعمال کے لئے ذیلی مصنوعات کی بحالی کے لئے تکنالوجیوں کے ساتھ ساتھ کوئلہ گیسی فکیشن کے سلسلے میں اندرونِ ملک تکنالوجی کی ترقی پر بھی تبادلہ خیالات کیے گئے۔ قدرتی گیس کے مقابلے میں کوئلہ گیس کی لاگت تجزیہ اور ملک میں کوئلہ گیسی فکیشن پر مبنی ڈی آر آئی پلانٹس کو اپنانے سے متعلق مسائل اور رکاوٹوں پر بھی غورو خوض کیا گیا۔ مسائل اور رکاوٹوں کو دور کرنے کے لئے ضروری سرکاری مداخلت اور ملک میں کوئلہ گیسی فکیشن پر مبنی ڈی آر آئی پلانٹوں کو اپنانے کے لئے آگے کی راہ پر تبادلہ خیالات کیے گئے۔
وزیر فولاد نے ہدایت جاری کی کہ کوئلہ گیسی فکیشن کے لئے ایک ایکو نظام تیار کرنے اور اندرونِ ملک تکنالوجی کی ترقی سے متعلق وزارتوں یعنی بجلی کی وزارت، کوئلہ کی وزارت، کانوں کی وزارت، پیٹرولیم اور قدرتی گیس کی وزارت کے اراکین کے ساتھ ساتھ فولاد صنعت، مشاورت فراہم کاروں، تحقیقی تجربہ گاہوں سی ایس آئی آر – سی آئی ایم ایف آر، وغیرہ جیسے شراکت داروں کو شامل کرتے ہوئے ایک کمیٹی تشکیل دی جائے۔
صحت اور خاندانی بہبود کی وزارت
بھارت میں کووڈ-19ٹیکہ کاری کی مجموعی تعداد 152.89 کروڑ سے زیادہ ہوگئی
گزشتہ 24 گھنٹوں کے دوران 92 لاکھ سے زیادہ ٹیکے لگائے گئے
شفایابی کی شرح فی الحال 96.36 فیصد ہے
گزشتہ 24 گھنٹوں کے دوران 1,68,063 نئے معاملات سامنے آئے
بھارت میں سردست زیر علاج مریضوں کی تعداد 8,21,446 ہے
جانچ کے بعد متاثر پائے جانے والے افراد کی ہفتہ وار شرح 8.85فیصد ہے
آج صبح سات بجے تک موصول ہونے والی عبوری رپورٹ کے مطابق گزشتہ 24 گھنٹوں کے دوران تقریباً 92 لاکھ سے زیادہ  افراد کو کووڈسے بچاؤ کے ٹیکے لگائے گئے۔ اس کے ساتھ ہی بھارت میں کووڈ-19 سے بچاؤ کی ٹیکے کاری کی مجموعی تعداد 152.89 کروڑ  کو پار گئی۔ یہ ٹیکہ کاری 1,62,26,792سیشنوں میں انجام دی گئی۔
آج صبح سات بجے تک موصول ہونے والی عبوری رپورٹ کے مطابق ٹیکہ کاری کی مجموعی تعداد کی تفصیل درج ذیل ہے۔
|
|
ٹیکہ کاری کی مجموعی تعداد
|
|
طبی کارکنان
|
|
پہلی خوراک
|
|
1,03,89,162
|
|
دوسری خوراک
|
|
97,49,504
|
|
احتیاطی خوراک
|
|
5,19,604
|
|
صف اول کے کارکنان
|
|
پہلی خوراک
|
|
1,83,87,535
|
|
دوسری خوراک
|
|
1,69,87,318
|
|
احتیاطی خوراک
|
|
2,01,205
|
|
15 سے 18 سال کی عمر کے افراد
|
|
پہلی خوراک
|
|
2,62,35,531
|
|
18سے44سال کی عمر کے افراد
|
|
پہلی خوراک
|
|
51,64,88,421
|
|
دوسری خوراک
|
|
35,52,58,150
|
|
45سال سے59سال کی عمر کے افراد
|
|
پہلی خوراک
|
|
19,64,00,931
|
|
دوسری خوراک
|
|
15,70,66,390
|
|
60 سال سے زیادہ عمر والے افراد
|
|
پہلی خوراک
|
|
12,24,27,789
|
|
دوسری خوراک
|
|
9,85,94,887
|
|
احتیاطی خوراک
|
|
2,63,867
|
|
احتیاطی خوراک
|
|
9,84,676
|
|
مجموعی تعداد
|
|
1,52,89,70,294
گزشتہ 24 گھنٹو ں کے دوران 69.959 مریض شفایاب ہوئے ہیں۔ جس کے ساتھ ہی شفایاب ہونے والے مریضوں کی مجموعی تعداد بڑھ کر  3,45,70,131 ہوگئی ہے۔
نتیجہ کے طور پر بھارت میں شفایابی کی شرح اس وقت 96.36 فیصد ہے جو مارچ 2020 سے سب سے زیادہ ہے۔
گزشتہ 24 گھنٹوں کے دوران1,68,063معاملات سامنے آئےہیں ۔
بھارت میں اس وقت زیر علاج مریضوں کی تعداد8,21,446۔ فی الحال مریضوں کی مجموعی تعدادملک میں زیر علاج معاملوں کا محض 2.29 فیصد ہے۔
جانچ کی صلاحیت میں ملک بھر میں برابر اضافہ کیا جارہا ہے۔ گزشتہ 24 گھنٹوں کے دوران مجموعی طور پر 15,79,928 ٹیسٹ کئے گئے۔ بھارت میں اب تک مجموعی طور پر 69.38 کروڑ سے زیادہ  ٹیسٹ منعقد کئےگئے ہیں۔
اب جبکہ ملک بھر میں ٹیسٹنگ کی تعداد میں برابر اضافہ کیا جارہا ہے،زیر علاج مریضوں کی ہفتہ وار شرح 8.85فیصد پر قائم ہے ۔ زیر علاج مریضوں کی یومیہ تعداد کی فی الحال شرح 10.64 فیصد درج کی گئی-
وزارت دفاع
11 جولائی کو نئی دہلی میں پہلی 'آرٹیفیشل انٹیلی جنس ان ڈیفنس
’ نمائش اور سمپوزیم کا انعقاد‘
رکشا منتری جناب راج ناتھ سنگھ 75 نئے تیار کردہ اے آئی پروڈکٹس لانچ کریں گے
نئی دہلی،8 جولائی 2022/
رکشا منتری جناب راج ناتھ سنگھ 11 جولائی 2022 کو نئی دہلی میں دفاعی پیداوار کے محکمے، وزارت دفاع کے زیر اہتمام پہلے ’دفاع میں مصنوعی ذہانت‘  سمپوزیم اور نمائش کا افتتاح کریں گے۔ اس پروگرام میں ایک نمائش کا انعقاد کیا جائے گا جس میں خدمات، تحقیقی تنظیموں، صنعت اور سٹارٹ اپس اور اختراع کاروں کی طرف سے تیار کردہ جدید ترین اے آئی - فعال حل کی نمائش کی جائے گی اور مارکیٹ کے لیے اے آئی مصنوعات کا آغازکیاجائے گا۔
اس تقریب کے بارے میں ایک پریس کانفرنس سے خطاب کرتے ہوئے، دفاعی سکریٹری ڈاکٹر اجے کمار نے کہا کہ یہ ایک بہت بڑی تقریب ہے جہاں آزادی کے 75 سال کی تقریبات کے ایک حصے کے طور پر، دفاع سے تعلق رکھنے والی ایپلی کیشنز 75 نئی تیار کردہ اے آئی مصنوعات/ٹیکنالوجیز کو لانچ کیا جائے گا۔ آزادی کا امرت مہوتسو' اور دفاع میں 'آتم نربھر بھارت' پہل کو فروغ دینے کے لئے یہ مصنوعات آٹومیشن/بغیر پائلٹ/روبوٹکس سسٹم، سائبر سیکیورٹی، انسانی رویے کا تجزیہ، ذہین نگرانی کا نظام، لاجسٹکس اور سپلائی چین مینجمنٹ، اسپیچ/وائس تجزیہ اور کمانڈ، کنٹرول، کمیونیکیشن، کمپیوٹر اور انٹیلی جنس، نگرانی اور فوجی جائزے  کے ڈومینز میں سسٹمز اور آپریشنل ڈیٹا اینالیٹکس شامل ہیں۔ 75 مصنوعات لانچ کیے جانے کے علاوہ، مزید 100 ترقی کے مختلف مراحل میں ہیں۔
اس کے علاوہ، تقریب کے دوران دو اعلیٰ دفاعی برآمد کنندگان کو سرکاری اور نجی شعبے سے ہر ایک کی عزت افزائی کی جائے گی۔ پریس کانفرنس کے دوران ایڈیشنل سکریٹری جناب سنجے جاجو نے ایک سوال کا جواب دیتے ہوئے کہا کہ دفاعی برآمدات نے مالی سال 2021-22 میں اب تک کے سب سے زیادہ 13,000 کروڑ روپے کی رقم کو عبور کر لیا ہے، جس میں 70 فیصد حصہ نجی شعبے سے آیا ہے اور بقیہ 30 فیصد سرکاری شعبے سے۔
یہ تقریب 'دفاع میں AI کی تعیناتی'، جین آئندہ اے آئی حل اور ' 'دفاعی صنعت میں اے آئی پس منظر' پر پینل مباحثوں کا بھی مشاہدہ کرے گا، جس میں خدمات، تعلیمی اداروں، طلباء، تحقیقی تنظیموں اور صنعت کی فعال شرکت ہوگی۔
مستقبل کے اے آئی سلوشنز پر طلباء سے روشن اختراعی نظر حاصل کرنے کے لیے ایک’جین نیکسٹ اے آئی‘سلوشنز مقابلے کا انعقاد کیا گیا ہے۔ اے آئی کے ماہرین کے ذریعہ تیار کردہ سرفہرست تین آئیڈیاز کی بھی نوازا جائے گا۔ اے آئی مصنوعات کی ایک نمائش کا بھی اہتمام کیا گیا ہے۔ اس تقریب میں دوست بیرونی ممالک کے معززین، وزارت دفاع اور حکومت ہند کی دیگر وزارتوں کے سینئر حکام، تحقیقی اداروں، اکیڈمی اور صنعت کے نمائندوں کی شرکت کا امکان ہے۔
یہ قابل ذکر ہے کہ 2018 میں دفاع پر ایک اے آئی ٹاسک فورس قائم کی گئی تھی تاکہ دفاع میں اے آئی کو فروغ دینے کا روڈ میپ فراہم کیا جا سکے۔ اس کی سفارشات پر عمل کرتے ہوئے، ایک دفاعی اے آئی کونسل، جس کی سربراہی رکشا منتری کر رہے ہیں اس پروگرام کی قیادت کر رہے ہیں۔
وزیراعظم کا دفتر
وزیر اعظم کی روم میں آمد
وزیر اعظم جناب نریندر مودی 16 ویں جی- 20 سربراہ کانفرنس میں شرکت کے لئے اپنے دورے کے تحت روم پہنچے ۔
وہاں پر حکومت اٹلی کے سینئر افسران اور بھارت کے سفیر نے وزیر اعظم کا استقبال کیا ۔
۔۔۔۔۔۔۔۔۔۔۔۔۔۔۔۔۔۔

U-12307
29.10.2021
(
وزارت دفاع
سپرش کے ذریعے دفاعی پنشن یافتگان کو ڈیجیٹل ریکارڈکی تقسیم
پانچ اعشاریہ چھ لاکھ پنشن یافتگان ڈیجیٹل پلیٹ فارم پر ہجرت کر چکے ہیں
ڈیجیٹل انڈیا پہل کو تقویت دیتے ہوئے، پنشن کے انتظامیہ کے نظام- رکشا یا سپرش کے ذریعے اگست 2022 کے مہینے میں دفاعی پنشن یافتگان کو 3090 کروڑ روپے سے زیادہ ڈیجیٹل طور پر تقسیم کیے گئے ہیں۔ ایک اور کلیدی کامیابی یہ ہے کہ اگست 2022 کے مہینے میں 562946 دفاعی پنشن یافتگان، ڈیجیٹل پلیٹ فارم سپرش پر کامیابی کے ساتھ ہجرت کر چکے ہیں۔ سپرش نظام میں پ پنشن یافتگان کی کل تعداد 11 لاکھ مستفیدین کے ساتھ 10 لاکھ سے تجاوز کر گئی ہے۔ یہ ہندوستان کے کل دفاعی پنشن یافتگان کا تقریباً 33 فیصد ہے۔
تبدیلی کا یہ قدم صرف اضافی اختراعات سے ہی ممکن ہوا ہے۔ سپارش ایک ویب پر مبنی نظام ہے جو پنشن کے دعووں پر کارروائی کرتا ہے اور پنشن کو بغیر کسی بیرونی مداخلت کے ڈیفنس پنشن یافتگان کے بینک کھاتوں میں براہ راست جمع کرتا ہے۔ اس نے تیزی کے ساتھ ترقی کی ہے۔ مالی سال22- 2021 میں اس نظام کے ذریعے 11600 کروڑ روپے تقسیم کیے گئے ہیں۔ یہ تقسیم 21-2020 میں 57 کروڑ روپے تھی۔
دفاعی اکاؤنٹس کا محکمہ، سپرش پروجیکٹ کو نافذ کرنے والی نوڈل ایجنسی ہے جو 3000 سے زیادہ ابتدائی پنشن اقدامات، منظوری اور تقسیم کرنے والی ایجنسیوں کو مربوط کرتی ہے۔ اس کے ساتھ ہی، پنشن کی خدمات - پنشنر کی تصدیق سے لے کر شکایات کے ازالے کی حقیقی وقت کی نگرانی تک - سابق فوجیوں کی دہلیز تک پہنچ گئی ہیں۔
سٹرک ٹرانسپورٹ اور شاہراہوں کی وزارت
ان ویلڈ یا نان۔ فنکشنل فاس ٹیگ والی گاڑیوں پر ان کے زمرے کے لئے لاگو فیس سے دوگنا ٹول فیس لگائی جائے گی
سڑک ٹرانسپورٹ اور شاہراہوں کی وزارت نے جی ایس آر دو سو اٹھانوے ای، مورخہ پندرہ مئی دو ہزار بیس کو قومی شاہراہ فیس ضوابط دو ہزار آٹھ میں ترمیم کے لئے نوٹیفکیشن جاری کیا ہے۔ نوٹیفکیشن کے مطابق، اگر کسی گاڑی میں فاس۔ ٹیگ نہیں لگا ہے یا گاڑی ویلڈ یا فنکشنل فاس۔ ٹیگ کے بغیر فیس پلازا کے ’ فاس۔ ٹیگ لین‘ میں داخل ہوتی ہے تو گاڑی کو اس زمرے کی گاڑیوں کے لئے لاگو فیس کے دوگنی کے برابر فیس کی ادائیگی کرنی پڑے گی۔
اس ترمیم سے پہلے گاڑی کا استعمال کرنے والے کو فیس پلازا پر صرف دو بار ادائیگی کرنی پڑتی تھی، اگر گاڑی میں فاس۔ ٹیگ نہیں ہے اور گاڑی ڈیڈیکیٹڈ فاس۔ ٹیگ لین میں داخل ہو گئی ہے۔
وزیراعظم کا دفتر
تھائی لینڈ کے اپنے دورے سے قبل روانگی سے متعلق وزیراعظم کا بیان
نئی دہلی،02 نومبر / تھائی لینڈ کے اپنے دورے سے قبل وزیراعظم جناب نریندر مودی کے روانگی سے متعلق بیان کا متن درج ذیل ہے۔
‘‘ 3 نومبر کو 16ویں آسیان –انڈیا سربراہ کانفرنس اور چار نومبر کو 14ویں مشرقی ایشیائی سربراہ کانفرنس اور ایک علاقائی جامع اقتصادی شراکت داری  معاہدے کے سلسلے میں بات چیت کرنے والے ممالک کی تیسری سربراہ کانفرنس میں شرکت کے لیے میں کل بینکاک کے لیے سفر کروں گا۔
اس دورے کے دوران میں ان اور متعلقہ سربراہ میٹنگوں کے لیے بینکاک میں موجود دیگر عالمی لیڈروں کے ساتھ دو طرفہ میٹنگیں بھی کروں گا۔
آسیان سے متعلق سربراہ میٹنگیں ہمارے سفارتی پروگرام کا ایک ضروری حصہ اور ہماری ایکٹ – ایسٹ پالیسی میں ایک اہم عنصر ہیں۔
آسیان کے ساتھ ہماری شراکت داری کنکٹیویٹی ، صلاحیت سازی، کامرس اور ثقافت کے کلیدی ستونوں کے اطراف میں تیار ہوئی ہیں۔ جنوری 2018 میں ہم نے نئی دلی میں ایک خصوصی یادگاری سربراہ کانفرنس میں آسیان کے ساتھ اپنی ڈائیلاگ پارٹنرشپ کی 25ویں سالگرہ منائی جس میں دس کے دس آسیان ممالک کے لیڈروں کو ہمارے یوم جمہوریہ کےموقع پر مہمان خصوصی کے طور پر اعزاز سے نوازا گیا۔
آسیان شراکت داروں کے ساتھ میں اپنے تعاون کی سرگرمیوں کا جائزہ لوں گا اور آسیان کے میکینزم کو مضبوط کرنے ، کنکٹی ویٹی  کو وسعت دینے ، اقتصادی شراکت داری کو گہرا بنانے اور سمندری تعاون کو وسعت دینے کے منصوبوں کی جانچ کرونگا ۔
مشرقی ایشیائی سربراہ کانفرنس ای اے ایس آج علاقائی تعاون کے آر کیٹیکچر میں غیرمعمولی طور پر ایک نمایاں عنصر ہے۔ لیڈروں کے ذریعے چلایا جانے والا یہ ایسا ڈھانچہ ہے جو آسیان پر مرکوز ہے اور اس میں ارکان کے طورپر خطے کے بڑے ممالک یا اس میں دلچسپی رکھنے والے ممالک شامل ہیں۔ ای اے ایس کے ایجنڈے پر ہم اہم علاقائی اور عالمی مسائل کا جائزہ لیں گے اور اپنے موجودہ پروگراموں اور پروجیکٹوں کی صورتحال کی جانچ کریں گے۔ میں اپنی ہند بحرالکاہل اسٹریٹیجی پر بھی توجہ مرکوز کروں گا، جس پر ای اے ایس میں آسیان شراکت داروں اور دیگر کے ساتھ مضبوط تال میل کی بات جان کر مجھے خوشی ہوئی ہے۔
آر سی ای پی سربراہ کانفرنس میں ہم آر سی ای پی مذاکرات میں پیش رفت کا جائزہ لیں گے۔ اس سربراہ کانفرنس کے دوران ہم اشیاء خدمات اور سرمایہ کاری میں تجارت میں ہندوستان کی تشویشات اور مفادات کو پوری طرح شامل کیے جانے سمیت تمام معاملات پر غور کریں گے۔
میرے دورے کے دیگر عناصر میں چار نومبر کو ایک خصوصی لیڈروں کے ظہرانے کی تقریب ، جس کا انعقاد آسیان کے چیئر کے طور پر تھائی لینڈ کے وزیراعظم کریں گے، میں شرکت شامل ہے۔
میں 2 نومبر کو تھائی لینڈ میں ہندوستانی برادری کے ذریعے منعقدہ ایک استقبالیے میں بھی شرکت کروں گا۔ ہند نژاد لوگوں اور غیر مقیم ہندوستانیوں نے تھائی لینڈ اور حکومت تھائی لینڈ کے ساتھ ہندوستان کے اہم تعلقات کے سلسلے میں ایک اہم رول ادا کیا ہے۔
۔۔۔۔۔۔۔۔۔۔۔۔۔۔۔۔
U-4893
(Visitor Counter : 104
وزارت خزانہ
سی بی ڈی ٹی، ٹیکس آڈٹ رپورٹ کو اپ لوڈکرتے وقت آئی سی اے آئی پورٹل سے حاصل منفرد دستاویز شناختی نمبر  کو منظوری دیگا
نئی دہلی:26نومبر، 2020:انسٹی ٹیوٹ آف چارٹرڈ آکاؤنٹنٹ آف انڈیا نے 2 اگست، 2019 کے اپنے گزٹ نوٹیفکیشن میں، ہر طرح کے سرٹیفکیٹ/ ٹیکس آڈٹ رپورٹ اور ان کے ممبروں کے ذریعے بنائے گئے اور مختلف ریگولیٹرس کے لئے ضروری دیگر دستاویزات کے لئے آئی سی آے آئی کی ویب سائٹwww.icai.org سے حاصل شدہ یو ٹی آئی این کو لازمی کیا گیا تھا۔ کچھ غیر سی اے خود کو چارٹرڈ اکاؤنٹنٹ کے طور پر پیش کرتے ہوئے فرضی دستاویزات کی توثیق کرتے ہیں۔ اسے روکنے کے لئے اس کی شروعات کی گئی تھی۔
دیگر سرکاری ایجنسیوں اور اداروں کےساتھ مربوط کرنے کیلئے انکم ٹیکس محکمہ کےجاری اقدام کےمطابق، انکم ٹیکس ای۔ فائلنگ پورٹل نے منفرد دستاویزات شناختی نمبر  کی تصدیق کیلئے انسٹی ٹیوٹ آف چارٹرڈ اکاؤنٹنٹس آف انڈیا  پورٹل کے ساتھ اپنا ارتباط پوراکرلیا ہے۔ جب چارٹرڈ اکاؤنٹنٹ، دستاویزات کی تصدیق کرکے آئی سی اے آئی پورٹل پر اپ لوڈ کرتے ہیں، تو انہیں منفرد دستاویز شناختی نمبر  حاصل ہوتا ہے۔
مندرجہ بالاضرورت کے مطابق ، انکم ٹیکس ای۔ فائلنگ پورٹل نے چارٹرڈ اکاؤنٹنٹ کےذریعے تصدیق شدہ دستاویزوں کیلئے یو ڈی آئی این کے ذکر کو لازمی قرار دیا تھا۔ انکم ٹیکس ایکٹ 1961 کے مطابق اسے پہلے ہی 27 اپریل 2020 سے لاگو کیاگیا تھا۔ اس نظام کے ارتباط کے ساتھ ای۔ فائلنگ پورٹل میں چارٹرڈ اکاؤنٹنٹ کے ذریعے پیش کردہ آڈٹ رپورٹ/ سرٹیفکیٹ کے یو ڈی آئی این کو آئی سی اے آئی کے ذریعے آن لائن منظوری دی جائے گی۔ اس سے فرضی یا غلط ٹیکس آڈٹ رپورٹ، جنہیں آئی سی اے آئی کے ذریعے تصدیق نہیں کی گئی ہے، کوروکنے میں مدد ملے گی۔
اگر کسی سبب سے، چارٹرڈ اکاؤنٹنٹ آڈٹ رپورٹ/سرٹیفکیٹ پیش کرنے سے پہلے یو ڈی آئی این حاصل کرنے میں اہل نہیں ہوں، تو انکم ٹیکس ای-فائلنگ پورٹل اس طرح کے جمع کرنے کی بھی اجازت دیتا ہے، اگر چارٹرڈ اکاؤنٹنٹ 15 دنوں کےاندر یو ڈی آئی این اپ ڈیٹ کردیتا ہے۔ انکم ٹیکس ای۔ فائلنگ پورٹل میں فارم جمع کرنے کی تاریخ سے اگر آڈٹ رپورٹ / سرٹیفکیٹ کیلئے یو ڈی آئی این 15 دنوں کے اندر اپ ڈیٹ نہیں کیا جاتا ہے تو، اپ لوڈ کی گئی ایسی آڈٹ رپورٹ / سرٹیفکیٹ کو غیرمجاز تسلیم کیا جائیگا۔
م ن۔م ع۔ ع ن
U NO: 7626
(Visitor Counter : 121
وزیراعظم کا دفتر
وزیراعظم نے راجستھان کے جالور میں ہوئے سڑک حادثہ میں جانوں کے ضیاع پر تعزیت کا اظہار کیا
وزیراعظم جناب نریندر مودی نے راجستھان کے جالور میں ہوئے ایک سڑک حادثے میں جانوں کے ضیاع پر گہرے رنج و غم کا اظہار کیا ہے۔ انہوں نے پرارتھنا کی کہ بھگوان مہلوکین کے اہل خانہ کو صدمے کی اس گھڑی میں صبر وتحمل کی طاقت عطا کرے۔
پی ایم او نے ٹوئٹ کیا :
‘‘راجستھان کے جالور میں پیش آنے والا سڑک حادثہ انتہائی تکلیف دہ ہے۔ اس میں جن لوگوں کو جان گنوانی پڑی ہے، ان کے اہل خانہ کے تئیں میں تعزیت کا اظہار کرتا ہوں۔ ایشور دکھ کی اس گھڑی میں انہیں طاقت دے: PM @narendramodi’’
وزیراعظم کا دفتر
وزیر اعظم اٹھارہ نومبر کو دہشت گردی کے لئے رقومات کی فراہمی سے نمٹنے کے لئے تیسری ’’نومنی فار ٹیرر‘‘ وزارتی کانفرنس میں افتتاحی خطبہ دیں گے
وزیر اعظم جناب نریندر مودی دہشت گردی کے لئے رقوم کی فراہمی کے خلاف تیسری نومنی فار ٹیرر  وزارتی کانفرنس میں افتتاحی خطبہ دیں گے جو اٹھارہ نومبر کو صبح ساڑھے نو بجے ہوٹل تاج پیلس نئی دہلی میں دیا جائے گا۔
اٹھارہ اور انیس نومبر کو ہونے والے دو روزہ کانفرنس شرکاء ملکوں اور تنظیموں کو ایک ایسا پلیٹ فارم مہیا کرے گی جہاں وہ دہشت گردی کی مالی اعانت سے نمٹنے کے موجودہ بین الاقوامی طریقہ کار کی اثر انگیزی پر تبادلہ خیال کریں گے اور ساتھ ہی ساتھ ابھرتی ہوئی آزمائشوں سے نمٹنے کے لئے مطلوبہ اقدامات پر بھی بات چیت ہوگی۔ کانفرنس میں پیریس میں اپریل 2018 کو اور ملبورون میں نومبر 2019 میں منعقدہ سابقہ دو کانفرنسوں کے کاموں اور نتائج کا جائزہ لیا جائے گا اور دہشت گردی کے لئے مالی اعانت اور سرپرستی کار استہ مسدود کرنے کے لئے اس سلسلے میں عالمی تعاون پر کام کیا جائے گا۔ کانفرنس میں دنیا بھر سے 450 کے قریب مندوبین شرکت کریں گے جن میں وزراء مختلف تنظیموں کے سربراہان اور فائنانشل ایکشن فورس کے ہیڈ آف ڈیلیگیشن شامل ہیں۔
کانفرنس کے دوران چار اجلاسوں میں تبادلہ خیال ہوگا جن میں دہشت گردی اور دہشت گردی کی مالی اعانت کے عالمی رجحانات ، دہشت گردی کے لئے رقوم کی فراہمی کے عام اور باقاعدہ راستوں کے استعمال، اورابھرتی ہوئی ٹیکنالوجیز اور دہشت گردی کی مالی اعانت اور دہشت گردی کے لئے رقوم کی فراہمی سے نمٹنے کے لئے بین الاقوامی تعاون جیسے معاملوں پر توجہ مرکوز کی جائے گی۔